Ann-Margret

Ann-Margret (naskiĝis la 28-an de aprilo 1941 en Valsjöbyn je la nomo Ann-Margret Olsson) estas sveda-usona kantistino kaj aktorino. Ŝi estas konsiderata inter la internacie aparte konataj svedoj.

 Vivo 
Ann-Margret estis la sola infano de la sveda geedza paro Olsson. Post kiam la patro jam plurajn jarojn laboris kiel elektristo en Usono, en 1946 la tuta familio definitive elmigris al Usono kaj ekloĝis en Ilinojso. En 1949 Ann-Margret alprenis la usonan civitanecon.

Jam en infana aĝo ŝi havis lecionojn en kantado, danco kaj ludado de piano. En 1957 dum televida junula konkurso manaĝero de tutusona televida programo malkovris ŝin, havigis al ŝi televidajn prezentojn kaj tiel nacie ekkonatigis ŝian personon. En 1959 ŝi publikigis sian unuan vinilan diskon je kantoj. Samtempe ŝi finis la mezlernejon kaj sekve studis aktoradon en Ĉikago. Kun du kunstudantoj ŝi fondis muzikgrupon, kiu koncertis unue en Ĉikago, poste ankaŭ en Las Vegas kaj Los-Anĝeleso. Jaron poste ŝi rezignis pri plua studado kaj decidis profesie eklabori kiel kantistino.

La unuaj kantoj havis nur tre limigitan sukceson, sed en septembro 1961 ŝia kanto „I Just Don’t Understand“ iĝis unu el la plej 20 sukcesaj kantoj en Usono. Ŝia unua filma aktorado, en la produktaĵo „Pocketful of Miracles“, en 1961 estis honorigita per la Premio Ora Globo por la plej bona nova aktorino. Ĝis 1964 sekvis pluraj pliaj sukcesaj publikigoj de vinilaj diskoj. Ankaŭ la dua kineja filmo, rekreaĵo de la muzikalo „State Fair“, kie ŝi povis kombini kantadon kaj aktoradon, estis sukcesa kaj sekve ŝi pli kaj pli koncentriĝis pri aktoraj laboroj. En 1963 ŝi estis la stelulo de la filma muzikalo „Bye Bye Birdie“, parodio pri la adora kulto pri la kantisto Elvis Presley. Kun la sukcesa kantisto Elvis Presley mem ŝi aktoris en la sekva jaro kadre de la muzika filmo „Viva Las Vegas“, kaj kantis du kantojn duope kun la "reĝo de rokenrolo". Tiujare ŝi atingis la pinton de sia renomo en Usono. La filmoj de la dua duono de la 1960-aj jaroj estis malpli sukcesaj, sed en 1971 ŝi resukcesiĝis per sia rolo en la filmo Carnal Knowledge flanke de Jack Nicholson: Ŝi nomumiĝis por la Akademia Premio kaj honoriĝis per plia Premio Ora Globo. Ankaŭ kiel kantistino ŝi denove estis sukcesa. En 1972 ŝi havis fortan scenejan akcidenton, kaj necesis pluraj operacioj por ripari ŝian vizaĝon. Sed jam rapide post tio ŝi denove aktoris.

Ŝia plej granda sukceso iĝis la filmo Tommy de 1975, filmigo de la samnoma rokmuzika muzikalo de la grupo The Who, en kiu ŝi rolis la patrinon de la ĉefrolulo Tommy. Ŝi kantis, dancis, gajnis sian trian Premion Ora Globo kaj plian nomumiĝon por Akademia Premio de la kategorio "plej bona ĉefrolulino". Sekvis multaj pliaj filmoj, kaj fine de la 1970-aj jaroj ankaŭ pliaj muzikaj sukcesoj. La kariero daŭriĝis ĝis en la 21-a jarcento.

Ann-Margret estas honorigita per stelo en la Trotuaro de famo en Holivudo.

 Diskaro (1961 - 1964) 
{| cellspacing="5"
! A/B-flanko (vinila disko)|| dato depublikigo
|-
| Lost Love / I Aint Got Anybody
| align="center" | marto 1961
|-
| I Just Don’t Understand / I Don’t Hurt Anymore
| align="center" | julio 1961
|-
| It Do Me So Good / Gimme Love
| align="center" | oktobro 1961
|-
| What I Am Supposed To Do / Let’s Stop Kidding| align="center" | februaro 1962
|-
| Jim Dandy / I Was Only Kidding| align="center" | aŭgusto 1962
|-
| So Did I / No More| align="center" | januaro 1963
|-
| Bye Bye Birdie / Take All The Kisses| align="center" | marto 1963
|-
| Man’s Favorite Sport / Hey Little Star| align="center" | januaro 1964
|-
| Someday Soon / He’s My Man| align="center" | oktobro 1964
|}

 Filmaro 
 1961 – Pocketful of miracles - reĝisoro Frank Capra
 1961 - State fair - reĝisoro José Ferrer
 1962 - Bye bye Birdie - reĝisoro George Sidney
 1964 - Viva Las Vegas kun Elvis Presley - reĝisoro George Sidney
 1964 - Kitten with a whip - reĝisoro Douglas Heyes
 1964 - The pleasure seakers - reĝisoro Jean Negulesco
 1964 - Once a thief - reĝisoro Ralph Nelson
 1964 - Bus Riley’s back in town - reĝisoro Harvey Hart
 1965 - The Cincinnati Kid - reĝisoro Norman Jewison
 1965 - Made in Paris - reĝisoro Boris Sagal
 1965 - Stagecoach - reĝisoro Gordon Douglas
 1966 - The Swinger - reĝisoro George Sidney
 1966 - Murderers’ row - reĝisoro Henry Levin
 1968 - El crimen tambien juega - reĝisoro Nino Zanchin
 1970 - R.P.M. - reĝisoro Stanley Kramer
 1970 - C.C. and company - reĝisoro Seymour Robbie
 1970 - Carnal knowledge - reĝisoro Mike Nichols
 1972 - Un homme est mort - reĝisoro Jacques Deray
 1972 - The train robbers - reĝisoro Burt Kennedy
 1975 - Tommy – laŭ la samnoma rokmuzika muzikalo de la grupo The Who - reĝisoro Ken Russell
 1975/76 - Folies bourgeoises - reĝisoro Claude Chabrol
 1976 - Joseph Andrews - reĝisoro Tony Richardson
 1977 - The cheap detective - reĝisoro Robert Moore
 1977 - The last remake of Beau Geste - reĝisoro Marty Feldman
 1978 - Magic - reĝisoro Richard Attenborough
 1979 - Cactus-Jack - reĝisoro Hal Needham
 1980 - Middle Age Crazy - reĝisoro John Trent
 1982 - I ought to be in pictures - reĝisoro Herbert Ross
 1982 - The return of the soldier - reĝisoro Alan Bridges
 1983 - Looking to get out - reĝisoro Hal Ashby
 1983 - A streetcar named desire - reĝisoro John Erman – rekreaĵo de la samnoma filmo de 1953
 1983 - Who will love my children - reĝisoro John Erman
 1985 - Twice in a lifetime - reĝisoro Bud Yorkin
 1986 - 52 Pick-up - reĝisoro John Frankenheimer
 1987 - A New Life - reĝisoro Alan Alda
 1987 - The two Mrs. Grenvilles - reĝisoro John Erman
 1987 - Tiger’s tale - reĝisoro Peter Douglas
 1991 - News boys - reĝisoro Kenny Ortega
 1991 - Our sons - reĝisoro John Erman
 1993 - Grumpy old men - reĝisoro Donald Petrie
 1993 - Queen - reĝisoro John Erman
 1993 - Scarlett 1 - 4 - reĝisoro John Erman
 1994 - Nobody’s children - reĝisoro David Wheatley
 1994 - Following her heart - reĝisoro Lee Grant
 1995 - Grumpier Old Men - reĝisoro Howard Deutch
 1996 - Blue Rodeo - reĝisoro Peter Werner
 1996 - Seduced by madness - reĝisoro John D. Patterson
 1998 - Life of the party: The Pamela Harriman story - reĝisoro Waris Hussein
 1999 - Happy face murders - reĝisoro Brian Trenchard-Smith
 1999 - The last producer - reĝisoro Burt Reynolds
 1999 - Any given sunday - reĝisoro Oliver Stone
 2000 - Perfect Murder, Perfect Town - reĝisoro Lawrence Schiller
 2000 - The 10th kingdom - reĝisoroj Herbert Wise kaj David Carson
 2004 - Taxi - reĝisoro Tim Story - rekreaĵo de la samnoma filmo de 1997
 2006 - The Break-Up 2006 - Memory 2006 - The Santa Clause 3 2008 - The Loss of a Teardrop Diamond Eksteraj ligiloj 


 oficiala retejo 
  (recenzo pri la filmo Stila foriro (Going in Style), kiun ŝi partoprenis)''

Kategorio:Svedaj aktoroj
Kategorio:Usonaj aktoroj
Kategorio:Premio Ora Globo